NÁVRH SMERNICE PRE POSTUP DELEGÁCIE SR NA OSOBITNOM ZASADNUTÍ VALNÉHO ZHROMAŽDENIA OSN HABITAT ISTANBUL +5

V politickej oblasti
•	potvrdiť ciele a záväzky Agendy Habitat
•	podporovať návrhy presadzované EÚ
•	podporiť úlohu Komisie pre ľudské sídla ako ústredného orgánu v rámci OSN pre monitorovanie a koordináciu implementácie Agendy Habitat
•	podporiť úlohu Centra pre ľudské sídla UNCHS (Habitat) v presadzovaní implementácie Agendy Habitat
•	zdôrazniť, že implementácia Agendy Habitat je suverénnym právom a zodpovednosťou každého štátu a medzinárodná spolupráca je dôležitým činiteľom v podpore implementácie Agendy Habitat
•	deklarovať zahraničnopolitické priority a medzinárodnú spoluprácu v oblasti rozvoja osídlenia a bývania v súlade s Národnou správou o rozvoji osídlenia a bývania v SR Habitat – Istanbul+5
V programovej oblasti
•	prezentovať dosiahnutý pokrok v implementácii Agendy Habitat v Slovenskej republike vrátane identifikácie pokroku, prekážok, medzier, možností a priorít 
•	prezentovať najlepšie príklady v oblasti koncepcií, legislatívy a ukážkových plánov pri uplatňovaní Agendy Habitat a vyhodnotenie ukazovateľov rozvoja miest v Slovenskej republike
•	podporovať zohľadnenie otázok životného prostredia pri príprave makroekonomickej politiky v záujme trvalo udržateľného rozvoja 
•	podporovať dôslednú realizáciu Istanbulskej deklarácie o ľudských sídlach a globálneho akčného plánu (Agendy Habitat)
•	podporovať výrazné zvýšenie odborníkov z krajín strednej a východnej Európy v aparáte UNCHS.